### NN 119/2015 (30.10.2015.), Plan prijama u državnu službu u Ured povjerenika za informiranje za 2015. godinu

POVJERENIK ZA INFORMIRANJE

2262

Na temelju članka 43. stavka 2. točke c) Zakona o državnim službenicima (»Narodne novine«, broj 92/2005, 107/2007, 27/2008, 34/2011, 49/2011, 150/2011, 34/2012 i 49/2012 – pročišćeni tekst, 37/2013, 38/2013 i 1/2015), uz prethodnu suglasnost Ministarstva financija klasa: 100-01/15-01/154, urbroj: 513-05-01-15-3 od 13. listopada 2015. godine i sukladno Državnom proračunu za 2015. godinu (»Narodne novine« broj 148/14 i 103/15) povjerenica za informiranje utvrđuje

PLAN PRIJAMA

U DRŽAVNU SLUŽBU U URED POVJERENIKA ZA INFORMIRANJE ZA 2015. GODINU

I.

Ovim Planom prijama u državnu službu utvrđuje se prijam državnih službenika u Ured povjerenika za informiranje (dalje: Ured povjerenika) za 2015. godinu.

II.

Plan prijama u državnu službu sadrži stvarno stanje popunjenosti radnih mjesta Uredu povjerenika te potreban broj državnih službenika na neodređeno vrijeme za 2015. godinu.

III.

U Uredu povjerenika zaposlena su 8 državna službenika, od čega osam službenika sa završenim integriranim preddiplomskim i diplomskim sveučilišnim studijem.

IV.

U Uredu povjerenika u 2015. godini, sukladno predviđenim financijskim sredstvima u Državnom proračunu Republike Hrvatske za 2015. godinu i pribavljenoj suglasnosti Ministarstva financija, planira se prijam na neodređeno vrijeme:

– 2 službenika sa završenim preddiplomskim i diplomskim ili integriranim preddiplomskim i diplomskim sveučilišnim studijem, i to

u Službi za zaštitu prava na pristup informacijama

– 1 samostalni upravni referent

i u Službi za praćenje i promicanje prava na pristup informacijama.

– 1 stručni suradnik

– 1 službenik sa završenim preddiplomski sveučilišnim ili stručnim studijem

u Službi za praćenje i promicanje prava na pristup informacijama

– 1 viši stručni referent

Na temelju ovog Plana prijama slobodna radna mjesta stavka 1. popunjavat će se putem javnog natječaja, premještaja i internog oglasa.

V.

Plan prijama u državnu službu stupa na snagu danom donošenja, a objavljuje se u »Narodnim novinama« i na internetskim stranicama Povjerenika za informiranje i Ministarstva uprave Republike Hrvatske.

Klasa: 112-01/15-01/01
Urbroj: 401-01/02-15-04
Zagreb, 22. listopada 2015.

Povjerenica za informiranje
dr. sc. Anamarija Musa, dipl. iur., v. r.

Tablica – Plan prijama Povjerenika za informiranje za 2015. godinu

|  |  |  |  |  |
| --- | --- | --- | --- | --- |
| Rbr. | Naziv radnog mjesta | Stupanj obrazovanje i struka | Posebni uvjeti | Broj osoba |
| 1. | samostalni upravni referent | preddiplomski i diplomski ili integrirani preddiplomski i diplomski sveučilišni studij | jedna godina radnog iskustva na pravnim poslovima, položen državni stručni ispit, znanje engleskog jezika, poznavanje rada na računalu | 1 |
| 2. | stručni suradnik | preddiplomski i diplomski ili integrirani preddiplomski i diplomski sveučilišni studij | najmanje jedna godina radnog iskustva na odgovarajućim poslovima, položen državni stručni ispit, znanje engleskog jezika, poznavanje rada na računalu, vozačka dozvola B kategorije | 1 |
| 3. | viši stručni referent | preddiplomski sveučilišni ili stručni studij društvene, humanističke ili tehničke struke | najmanje jedna godina radnog iskustva na odgovarajućim poslovima, položen državni stručni ispit, znanje engleskog jezika, poznavanje rada na računalu | 1 |

119 30.10.2015 Plan prijama u državnu službu u Ured povjerenika za informiranje za 2015. godinu

119 30.10.2015 Plan prijama u državnu službu u Ured povjerenika za informiranje za 2015. godinu